proxectonos/corpus_dominio_legal_administrativo_tmp huggingface dataset:
ACORDO do 5 de maio de 2015 polo que se fai pública a distribución de espazos gratuítos de propaganda electoral nos medios de comunicación de titularidade pública, a favor das entidades políticas concorrentes ás eleccións locais convocadas polo Real decreto 233/2015, do 30 de marzo, efectuada pola Comisión de Radio e Televisión.
Xunta Electoral Provincial da Coruña — III. Outras disposicións — 08/05/2015

En cumprimento do previsto na Instrución 4/2011, do 24 de marzo, da Xunta Electoral Central, de interpretación do artigo 66 da LOREG no relativo ás garantías de respecto aos principios de pluralismo, igualdade, proporcionalidade e neutralidade informativa polos medios de comunicación en período electoral, acórdase a publicación no Diario Oficial de Galicia do anuncio de aprobación da proposta de distribución de espazos gratuítos de propaganda electoral nos medios de comunicación de titularidade pública, efectuada pola Comisión de Radio e Televisión o día 5 de maio de 2015, a favor das entidades políticas concorrentes ás eleccións locais convocadas polo Real decreto 233/2015, co fin de que as entidades políticas que se consideren afectadas poidan examinar a dita proposta e os seus antecedentes, na Secretaría desta xunta, no prazo preclusivo do día seguinte ao da publicación do acordo, e formular ante esta xunta electoral, dentro do mesmo prazo, as reclamacións ou recursos que consideren oportunos.
A Coruña, 5 de maio de 2015
DECRETO 68/2015, do 7 de maio, polo que se dispón o cesamento de Ovidio Rodeiro Tato como director xeral de Xuventude e Voluntariado.
Consellería de Traballo e Benestar — II. Autoridades e persoal — 08/05/2015

En virtude do establecido nos artigos 4.13º e 34.2º da Lei 1/1983, do 22 de febreiro, de normas reguladoras da Xunta e da súa Presidencia, e no 28 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta da conselleira de Traballo e Benestar e logo de deliberación do Consello da Xunta de Galicia na súa reunión do día sete de maio de dous mil quince,
Que cese, por petición propia, Ovidio Rodeiro Tato como director xeral de Xuventude e Voluntariado, agradecéndolle os servizos prestados.
Santiago de Compostela, sete de maio de dous mil quince
ACORDO do 5 de maio de 2015 polo que se fai pública a comunicación da Dirección da Compañía de Radio Televisión de Galicia que participa o plan de cobertura da Televisión de Galicia, S.A. e a Radio Galega para as eleccións locais convocadas para o 24 de maio de 2015.
Xunta Electoral Provincial da Coruña — III. Outras disposicións — 08/05/2015

Para dar cumprimento ao previsto no punto quinto da Instrución 4/2011, do 24 de marzo, da Xunta Electoral Central (BOE núm. 74, do 28 de marzo), de interpretación do artigo 66 da LOREG no relativo a recursos contra os plans de cobertura informativa da campaña electoral, a Xunta acorda a publicación, no Diario Oficial de Galicia, da comunicación da Dirección da Compañía de Radio Televisión de Galicia, do 5 de maio de 2015, en relación co acordo adoptado polo Consello de Administración do día de hoxe polo que se aproba o plan de cobertura da Televisión de Galicia, S.A. e a Radio Galega para as eleccións locais convocadas para o 24 de maio de 2015 e que inclúe a previsión de debates e entrevistas que terán lugar coas forzas políticas e que emitirán ambos os medios. As entidades políticas afectadas poderán examinar a dita programación nas dependencias desta xunta electoral no prazo preclusivo dun día desde a publicación do acordo e formular as reclamacións ou os recursos que consideren pertinentes.
Este acordo publícase no Diario Oficial de Galicia en virtude do disposto no artigo 18.6 da LOREG e no punto quinto da referida Instrución 4/2011.
A Coruña, 5 de maio de 2015
RESOLUCIÓN do 15 de abril de 2015, da Dirección Xeral de Mobilidade, pola que se modifica a composición da Xunta Arbitral de Transportes de Galicia, designada pola Resolución do 2 de xullo de 2014.
Consellería de Medio Ambiente, Territorio e Infraestruturas — II. Autoridades e persoal — 29/04/2015

A Xunta Arbitral de Transportes de Galicia, instrumento de protección e defensa das partes que interveñen na actividade de transporte, creouse, no marco da Lei 16/1987, do 30 de xullo, de ordenación dos transportes terrestres, pola Orde da Consellería de Ordenación do Territorio e Obras Públicas do 9 de outubro de 1991 (Diario Oficial de Galicia núm. 232, do 23 de outubro). A súa actual composición vén determinada pola Resolución desta dirección xeral do 2 de xullo de 2014, pola que se nomean os membros da Xunta Arbitral de Transportes de Galicia (Diario Oficial de Galicia núm. 132, do 14 de xullo).
O 25 de marzo de 2015 a secretaría do Consello Galego de Consumidores e Usuarios comunicou o acordo deste organismo polo que propón modificar a representación que lle corresponde en defensa dos intereses das persoas consumidoras e usuarias, designando para o efecto unha nova suplente. Esta proposta considérase adecuada para garantir o normal funcionamento da Xunta Arbitral, e, unha vez comprobado que a persoa proposta reúne os requisitos legalmente exixidos para formar parte desta, considérase adecuado atender a proposta realizada.
De conformidade co exposto, resolvo:
Primeiro. Modifícase o punto 2.5.2 da Resolución do 2 de xullo de 2014, da Dirección Xeral de Mobilidade, pola que se nomean os membros da Xunta Arbitral de Transportes de Galicia, relativo á representación das persoas consumidoras e usuarias, que pasa a ter a seguinte redacción:
«2.5.2. Suplente:
– Almudena Carracedo Troncoso».
Segundo. A modificación antedita entenderase vixente e aplicable a partir da publicación desta resolución no Diario Oficial de Galicia. En todo o non afectado por ela, mantense en vigor o previsto na mencionada Resolución do 2 de xullo de 2014.
Santiago de Compostela, 15 de abril de 2015
ORDE do 17 de abril de 2015 pola que se aproba o cambio de localización da oficina do Rexistro Auxiliar da Oficina Agraria Comarcal de Celanova.
Vicepresidencia e Consellería de Presidencia, Administracións Públicas e Xustiza — III. Outras disposicións — 04/05/2015

O Decreto 191/2011, do 22 de setembro, de organización e funcionamento dos rexistros da Administración xeral e das entidades públicas instrumentais da Comunidade Autónoma de Galicia, dispón, no seu artigo 8.2, que a creación, modificación ou supresión das oficinas de rexistro auxiliares farase mediante orde da consellería competente en materia de administracións públicas por proposta da consellería ou entidade correspondente, logo de informe da oficina do Rexistro Xeral.
No anexo I do Decreto 191/2011, do 22 de setembro, de organización e funcionamento dos rexistros da Administración xeral e das entidades públicas instrumentais da Comunidade Autónoma de Galicia (DOG núm. 196, do 13 de outubro), figura na listaxe de oficinas a situada na rúa San Rosendo, 1-1º B, en Celanova.
Debido ao cambio de localización da Oficina Agraria Comarcal de Celanova a un novo edificio situado na rúa Areal núm. 10, en Celanova, resulta preciso proceder á modificación da situación da citada oficina de rexistro.
Polo exposto e en uso das facultades que me confiren os artigos 34.6 e 38 da Lei 1/1983, do 22 de febreiro, reguladora da Xunta e da súa Presidencia,
Artigo único
Modifícase o enderezo do Rexistro Auxiliar da Oficina Agraria Comarcal de Celanova, que pasa a estar situado na rúa Areal núm. 10, 32800 Celanova.
Disposición derradeira primeira
O establecido nesta orde non suporá incremento de gasto.
Disposición derradeira segunda
Esta orde producirá efectos o mesmo día da súa publicación no Diario Oficial de Galicia.
Santiago de Compostela, 17 de abril de 2015
RESOLUCIÓN do 4 de maio de 2015 pola que se amplía o crédito dispoñible para o exercicio 2015 das bases reguladoras das axudas ás empresas do sector téxtil-moda-confección para a realización de actuacións e estratexias de promoción e internacionalización en desenvolvemento do Plan estratéxico do téxtil, Visión 2020, cofinanciadas polo Fondo Europeo de Desenvolvemento Rexional, no marco do programa operativo Feder Galicia 2007-2013.
Instituto Galego de Promoción Económica — III. Outras disposicións — 07/05/2015

Mediante Resolución do 19 de decembro de 2014 publicouse o acordo do Consello de Dirección do Instituto Galego de Promoción Económica que aprobou as bases reguladoras das axudas do Igape ás empresas do sector téxtil-moda-confección para a realización de actuacións e estratexias de promoción e internacionalización en desenvolvemento do Plan estratéxico do téxtil, Visión 2020, cofinanciadas polo Fondo Europeo de Desenvolvemento Rexional, no marco do programa operativo Feder Galicia 2007-2013 (DOG número 248, do 29 de decembro de 2014) e procedeuse á súa convocatoria para o exercicio 2015, en réxime de concorrencia competitiva.
Na dita resolución, no seu punto cuarto, establécense os créditos dispoñibles, así como que o director xeral do Igape poderá ampliar os créditos e modificar as partidas orzamentarias, logo de declaración de dispoñibilidade dos créditos nos termos referidos no artigo 30.2 do Decreto 11/2009, mediante resolución publicada para o efecto.
Tendo en conta o volume de solicitudes recibidas e tratando de dar resposta á ampla demanda de axuda, parece oportuno incrementar o importe aprobado para as axudas establecidas nestas bases.
Na súa virtude e de conformidade coas facultades que teño conferidas,
Ampliar para o exercicio 2015 o crédito establecido na partida 08.A1.741A.7708 en 125.000 euros, para as axudas do Igape ás empresas do sector téxtil-moda-confección para a realización de actuacións e estratexias de promoción e internacionalización en desenvolvemento do Plan estratéxico do téxtil, Visión 2020, cofinanciadas polo Fondo Europeo de Desenvolvemento Rexional, no marco do programa operativo Feder Galicia 2007-2013, que queda establecido do seguinte xeito:
Santiago de Compostela, 4 de maio de 2015
ACORDO do 1 de maio de 2015 polo que se fai designación da Comisión de Radio e Televisión para as eleccións locais, convocadas polo Real decreto 233/2015, do 30 de marzo.
Xunta Electoral Provincial da Coruña — III. Outras disposicións — 07/05/2015

A Xunta Electoral Provincial, en reunión do día da data, á vista da delegación efectuada pola Xunta Electoral Central por medio da Instrución 2, do 15 de abril de 2015 (BOE núm. 95), acordou designar a Comisión de Radio e Televisión en relación coas eleccións locais, convocadas polo Real decreto 233/2015, á cal, conforme dispón o artigo 65.5 da Lei orgánica do réxime electoral xeral, corresponde, baixo a dirección da Xunta Electoral Provincial, efectuar a proposta de distribución de espazos gratuítos de propaganda electoral nos medios de comunicación de titularidade pública de ámbito rexional.
A Comisión de Radio e Televisión constituíuse e está formada polas seguintes persoas:
Ana-Isabel Peón Piñeiro, Partido Popular (PP), presidenta.
Francisco José Suárez Fernández, Partido Socialista Obreiro Español (PSOE), vogal-secretario.
Carlos Ignacio Aymerich Cano, Bloque Nacionalista Galego-Asembleas Abertas (BNG), vogal.
A Coruña, 1 de maio de 2015
RESOLUCIÓN do 4 de maio de 2015 pola que se dá publicidade á resolución de concesión das axudas aos investimentos das pemes en equipamentos produtivos, cofinanciadas polo Fondo Europeo de Desenvolvemento Rexional no marco do programa operativo Feder Galicia 2007-2013.
Instituto Galego de Promoción Económica — III. Outras disposicións — 07/05/2015

Mediante Resolución do 19 de decembro de 2014 publicouse o acordo do Consello de Dirección do Instituto Galego de Promoción Económica que aprobou as bases reguladoras das axudas para novos emprendedores, cofinanciadas polo Fondo Europeo de Desenvolvemento Rexional no marco do programa operativo Feder Galicia 2007-2013 (DOG número 248, do 29 de decembro) e procedeuse a súa convocatoria en réxime de concorrencia competitiva para o ano 2015.
As ditas bases establecen no seu artigo 10.6 que, con carácter xeral, non se enviarán notificacións individuais da resolución, polo que se substitúe a notificación individual pola publicación no
Diario Oficial de Galicia
e na páxina web do Igape no enderezo www.tramita.igape.es, ao cal se remitirá desde o texto publicado no
Diario Oficial de Galicia.
Na súa virtude e de conformidade coas facultades que teño conferidas,
Primeiro. Anunciar a publicación do texto completo da Resolución do 30 de abril de 2015 de concesión das axudas do Igape aos investimentos das pemes en equipamentos produtivos, cofinanciadas polo Fondo Europeo de Desenvolvemento Rexional no marco do programa operativo Feder Galicia 2007-2013, no enderezo www.tramita.igape.es (epígrafe Consulta de resolucións definitivas http://www.igape.es/gl/oficina-virtual/resolucions-definitivas).
Esta liña de axudas está cofinanciada polo Fondo Europeo de Desenvolvemento Rexional nun 80 %, no marco do programa operativo Feder Galicia 2007-2013, eixe 2, tema prioritario 08, actuación 2, polo que a concesión desta axuda supón a aceptación do beneficiario a ser incluído na lista pública de beneficiarios prevista nos artigos 6 e 7.2.d) do Regulamento (CE) nº 1828/2006 da Comisión, do 8 de decembro de 2006. Así mesmo, o beneficiario deberá cumprir as obrigas de información e publicidade comunitaria establecidas nos artigos 8 e 9 do Regulamento (CE) nº 1828/2006 da Comisión, do 8 de decembro de 2006, e no artigo 1, puntos 1) e 2) do Regulamento (CE) nº 846/2009 da Comisión, do 1 de setembro de 2009.
Segundo. A Resolución do 30 de abril de 2015 esgota a vía administrativa e contra ela poderá interpoñerse recurso contencioso-administrativo ante os xulgados do contencioso-administrativo de Santiago de Compostela, no prazo de dous meses contados a partir do día seguinte ao da publicación desta resolución no
Diario Oficial de Galicia
. Non obstante, previamente poderá interpoñer un recurso de reposición ante a persoa titular da Dirección Xeral do Igape, dentro do prazo dun mes contado a partir do día seguinte ao da publicación desta resolución no
Diario Oficial de Galicia
.
Santiago de Compostela, 4 de maio de 2015
RESOLUCIÓN do 27 de abril de 2015 pola que se dá publicidade á resolución de concesión das axudas para novos emprendedores, cofinanciadas polo Fondo Europeo de Desenvolvemento Rexional no marco do programa operativo Feder Galicia 2007-2013.
Instituto Galego de Promoción Económica — III. Outras disposicións — 07/05/2015

Mediante Resolución do 19 de decembro de 2014 publicouse o acordo do Consello de Dirección do Instituto Galego de Promoción Económica que aprobou as bases reguladoras das axudas para novos emprendedores, cofinanciadas polo Fondo Europeo de Desenvolvemento Rexional no marco do programa operativo Feder Galicia 2007-2013 (DOG núm. 248, do 29 de decembro) e procedeuse á súa convocatoria en réxime de concorrencia competitiva para o ano 2015.
As ditas bases establecen no seu artigo 10.6 que, con carácter xeral, non se enviarán notificacións individuais da resolución, substituíndose a notificación individual pola publicación no
Diario Oficial de Galicia
e na páxina web do Igape no enderezo www.tramita.igape.es , ao cal se remitirá desde o texto publicado no DOG.
Na súa virtude e de conformidade coas facultades que teño conferidas,
Primeiro. Anunciar a publicación do texto completo da resolución definitiva con data do 23.4.2015 de concesión das axudas do Igape para novos emprendedores, cofinanciadas polo Fondo Europeo de Desenvolvemento Rexional no marco do programa operativo Feder Galicia 2007-2013, no enderezo www.tramita.igape.es (punto «Consulta de resolucións definitivas» http://www.igape.es/gl/oficina-virtual/resolucions-definitivas ).
Esta liña de axudas está cofinanciada polo Fondo Europeo de Desenvolvemento Rexional nun 80 %, no marco do programa operativo Feder Galicia 2007-2013, eixe 2, tema prioritario 09, actuación 4, polo que a concesión desta axuda supón a aceptación do beneficiario a ser incluído na lista pública de beneficiarios prevista nos artigos 6 e 7.2.d) do Regulamento (CE) nº 1828/2006 da Comisión, do 8 de decembro de 2006. Así mesmo, o beneficiario deberá cumprir as obrigas de información e publicidade comunitaria establecidas nos artigos 8 e 9 do Regulamento (CE) nº 1828/2006 da Comisión, do 8 de decembro de 2006, e no artigo 1 puntos 1) e 2) do Regulamento (CE) nº 846/2009 da Comisión, do 1 de setembro de 2009.
Segundo. A resolución definitiva con data do 23.4.2015 esgota a vía administrativa e contra ela poderá interpoñerse recurso contencioso-administrativo ante os xulgados do contencioso-administrativo de Santiago de Compostela, no prazo de dous meses contados a partir do día seguinte ao da publicación desta resolución no
Diario Oficial de Galicia
. Non obstante, previamente poderá interpoñer un recurso de reposición ante a persoa titular da Dirección Xeral do Igape, dentro do prazo dun mes contado a partir do día seguinte ao da publicación desta resolución no DOG.
Santiago de Compostela, 27 de abril de 2015
RESOLUCIÓN do 27 de abril de 2015 pola que se dá publicidade á resolución de concesión das axudas a proxectos colaborativos de capacitación sectorial, cofinanciadas polo Fondo Social Europeo no marco do programa operativo FSE Galicia 2007-2013.
Instituto Galego de Promoción Económica — III. Outras disposicións — 07/05/2015

Mediante Resolución do 19 de decembro de 2014 publicouse o acordo do Consello de Dirección do Instituto Galego de Promoción Económica que aprobou as bases reguladoras das axudas a proxectos colaborativos de capacitación sectorial, cofinanciadas polo Fondo Social Europeo no marco do programa operativo FSE Galicia 2007-2013 (DOG núm. 248, do 29 de decembro) e procedeuse á súa convocatoria en réxime de concorrencia competitiva para o ano 2015.
As ditas bases establecen no seu artigo 10.6 que, con carácter xeral, non se enviarán notificacións individuais da resolución, substituíndose a notificación individual pola publicación no Diario Oficial de Galicia e na páxina web do Igape no enderezo www.tramita.igape.es , ao cal se remitirá desde o texto publicado no DOG.
Na súa virtude e de conformidade coas facultades que teño conferidas,
Primeiro. Anunciar a publicación do texto completo da resolución definitiva con data do 23.4.2015 de concesión das axudas do Igape a proxectos colaborativos de capacitación sectorial, cofinanciadas polo Fondo Social Europeo no marco do programa operativo FSE Galicia 2007-2013, no enderezo www.tramita.igape.es (punto «Consulta de resolucións definitivas» http://www.igape.es/gl/oficina-virtual/resolucions-definitivas) .
Esta liña de axudas está cofinanciada polo Fondo Social Europeo nun 80 %, no marco do programa operativo FSE Galicia 2007-2013 eixe 1, tema prioritario 62, polo que a concesión desta axuda supón a aceptación do beneficiario a ser incluído na lista pública de beneficiarios prevista nos artigos 6 e 7.2.d) do Regulamento (CE) nº 1828/2006 da Comisión, do 8 de decembro de 2006. Así mesmo, o beneficiario deberá cumprir as obrigas de información e publicidade comunitaria establecidas nos artigos 8 e 9 do Regulamento (CE) nº 1828/2006 da Comisión, do 8 de decembro de 2006, e no artigo 1 números 1) e 2) do Regulamento (CE) nº 846/2009 da Comisión, do 1 de setembro de 2009.
Segundo. A resolución definitiva con data do 23.4.2015 esgota a vía administrativa e contra ela poderá interpoñerse recurso contencioso-administrativo ante os xulgados do contencioso-administrativo de Santiago de Compostela, no prazo de dous meses contados a partir do día seguinte ao da publicación desta resolución no Diario Oficial de Galicia. Non obstante, previamente poderá interpoñer un recurso de reposición ante a persoa titular da Dirección Xeral do Igape, dentro do prazo dun mes contado a partir do día seguinte ao da publicación desta resolución no DOG.
Santiago de Compostela, 27 de abril de 2015
ORDE do 22 de abril de 2015 pola que se fixan os prezos de venda ao público de diversas publicacións.
Consellería de Cultura, Educación e Ordenación Universitaria — III. Outras disposicións — 07/05/2015

A Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 6, sinala a obriga de que os prezos privados sexan fixados polas consellerías correspondentes, logo de informe favorable da Consellería de Facenda, e publicados no
Diario Oficial de Galicia
. En virtude disto,
Primeiro. Quedan aprobados os prezos de venda ao público das publicacións editadas por esta consellería e que se relacionan no anexo.
Segundo. Estes prezos entenderanse, de ser o caso, co IVE incluído.
Santiago de Compostela, 22 de abril de 2015
CORRECCIÓN de erros. Orde do 20 de abril de 2015 pola que se regulan as axudas económicas para a atención da primeira infancia en escolas infantís 0-3 non sostidas con fondos públicos a través do programa Cheque infantil e se procede á súa convocatoria.
Consellería de Traballo e Benestar — III. Outras disposicións — 29/04/2015

Advertido erro na publicación da dita orde, no
Diario Oficial de Galicia
número 78, do 27 de abril de 2015, cómpre realizar a oportuna corrección:
Na páxina 15874, no artigo 2.2., a táboa publicada debe substituírse pola seguinte:
RESOLUCIÓN do 9 de abril de 2015, da Dirección Xeral de Relacións Institucionais e Parlamentarias, pola que se ordena a publicación do acordo da Comisión Bilateral de Cooperación Administración Xeral do Estado-Comunidade Autónoma de Galicia en relación coa Lei 32/2014, do 22 de decembro, de metroloxía.
Vicepresidencia e Consellería de Presidencia, Administracións Públicas e Xustiza — III. Outras disposicións — 29/04/2015

Consonte o establecido no artigo 33 da Lei orgánica 2/1979, do 3 de outubro, do Tribunal Constitucional, esta dirección xeral dispón a publicación do acordo que figura como anexo a esta resolución.
Santiago de Compostela, 9 de abril de 2015
A Comisión Bilateral de Cooperación Administración Xeral do Estado-Comunidade Autónoma de Galicia, na súa reunión do día 11 de marzo de 2015, adoptou o seguinte acordo:
Primeiro. Iniciar negociacións para resolver as discrepancias manifestadas en relación co artigo 19, a disposición transitoria única e, por conexión, co artigo 8 da Lei 32/2014, do 22 de decembro, de metroloxía.
Segundo. Designar un grupo de traballo para proporlle á Comisión de Bilateral de Cooperación a solución que proceda.
Terceiro. Comunicarlle este acordo ao Tribunal Constitucional para os efectos previstos no artigo 33.2 da Lei orgánica do Tribunal Constitucional, así como inserir o presente acordo no Boletín Oficial del Estado e no Diario Oficial de Galicia.
Madrid, 11 de marzo de 2015
RESOLUCIÓN do 9 de abril de 2015, da Dirección Xeral de Relacións Institucionais e Parlamentarias, pola que se ordena a publicación do acordo da Comisión Bilateral de Cooperación Administración Xeral do Estado-Comunidade Autónoma de Galicia en relación coa Lei 12/2014, do 22 de decembro, de medidas fiscais e administrativas.
Vicepresidencia e Consellería de Presidencia, Administracións Públicas e Xustiza — III. Outras disposicións — 29/04/2015

Consonte o establecido no artigo 33 da Lei orgánica 2/1979, do 3 de outubro, do Tribunal Constitucional, esta dirección xeral dispón a publicación do acordo que figura como anexo a esta resolución.
Santiago de Compostela, 9 de abril de 2015
A Comisión Bilateral de Cooperación Administración Xeral do Estado-Comunidade Autónoma de Galicia, na súa reunión do día 17 de marzo de 2015, adoptou o seguinte acordo:
Primeiro. Iniciar negociacións para resolver as discrepancias manifestadas en relación cos artigos 5.dous, 72, 77 e 84 da Lei de Galicia 12/2014, do 22 de decembro, de medidas fiscais e administrativas.
Segundo. Designar un grupo de traballo para proporlle á Comisión Bilateral de Cooperación a solución que proceda.
Terceiro. Comunicarlle este acordo ao Tribunal Constitucional, para os efectos previstos no artigo 33.2 da Lei orgánica do Tribunal Constitucional, así como inserilo no
Boletín Oficial del Estado
e no
Diario Oficial de Galicia
.
Madrid, 17 de marzo de 2015
ORDE do 15 de abril de 2015 pola que se aproba o cambio de localización da Oficina do Rexistro Auxiliar da Secretaría Xeral para o Deporte e da Fundación Deporte Galego.
Vicepresidencia e Consellería de Presidencia, Administracións Públicas e Xustiza — III. Outras disposicións — 29/04/2015

O Decreto 191/2011, do 22 de setembro, de organización e funcionamento dos rexistros da Administración xeral e das entidades públicas instrumentais da Comunidade Autónoma de Galicia, dispón no seu artigo 8.2 que a creación, modificación ou supresión das oficinas de rexistro auxiliares farase mediante orde da consellería competente en materia de administracións públicas por proposta da consellería ou entidade correspondente logo de informe da Oficina de Rexistro Xeral.
No anexo I do Decreto 191/2011, do 22 de setembro, de organización e funcionamento dos rexistros da Administración xeral e das entidades públicas instrumentais da Comunidade Autónoma de Galicia (DOG núm. 196, do 13 de outubro), figura na listaxe de oficinas a situada no Estadio Multiúsos de San Lázaro, porta 4.
Debido a que a Secretaría Xeral para o Deporte trasladou a súa localización á rúa Ourense nº 6, 15781 Santiago de Compostela, cómpre proceder á modificación da situación da citada oficina de rexistro.
Polo exposto e en uso das facultades que me confiren os artigos 34.6 e 38 da Lei 1/1983, do 22 de febreiro, reguladora da Xunta e da súa Presidencia,
Artigo único
Modifícase o enderezo do Rexistro Auxiliar da Secretaría Xeral para o Deporte e da Fundación Deporte Galego, que pasa a estar situado na rúa Ourense nº 6, 15781 Santiago de Compostela.
Disposición derradeira primeira
O establecido nesta orde no suporá incremento de gasto.
Disposición derradeira segunda
Esta orde producirá efectos o mesmo día da súa publicación no
Diario Oficial de Galicia
.
Santiago de Compostela, 15 de abril de 2015
RESOLUCIÓN do 5 de maio de 2015 pola que se anuncian os actos en conmemoración do Día das Letras Galegas.
Escola Galega de Administración Pública — III. Outras disposicións — 11/05/2015

En execución do seu plan de actividades para o ano 2015, a Escola Galega de Administración Pública (EGAP) anuncia a celebración dos actos en conmemoración do Día das Letras Galegas conforme as seguintes bases:
1. Obxectivos.
A Real Academia Galega dedícalle o Día das Letras Galegas de 2015 ao polígrafo pontevedrés Xosé Filgueira Valverde (1906-1996). A EGAP, como institución pública galega, súmase á homenaxe deste galego insigne organizando un acto literario, así como unha viaxe de interese cultural.
2. Destinatarios.
No acto literario poderá participar o persoal das administracións públicas e calquera outra persoa interesada. Á viaxe cultural terá acceso só o persoal ao servizo de calquera das administracións públicas de Galicia (ata 55 prazas). No caso de presentárense máis solicitudes que prazas, terá preferencia o persoal da Xunta de Galicia.
Para a selección teranse en conta a data e a hora de entrada da solicitude no seguinte enderezo electrónico: novas.egap@xunta.es , sempre de acordo coa preferencia sinalada no parágrafo anterior.
3. Desenvolvemento.
3.1. O día 17 de maio terá lugar unha viaxe de interese cultural polos escenarios onde transcorreu unha boa parte da vida do autor agasallado. O programa e o percorrido poderanse consultar na páxina web da EGAP.
A visita será guiada polo historiador de arte e arqueólogo Felipe-Senén López Gómez.
3.2. O día 18 de maio, ás 11.00 horas, no salón de actos da EGAP, o profesor Luis González Tosar pronunciará unha conferencia sobre a figura, vida e obra de Xosé Filgueira Valverde.
4. Inscrición.
As solicitudes, segundo o modelo oficial que figura ao final desta convocatoria, irán dirixidas á directora da EGAP, rúa de Madrid, 2-4, 15707 Santiago de Compostela; e presentaranse no Rexistro Xeral da EGAP ou por calquera das formas previstas no artigo 38.4º da Lei 30/1992, do 26 de novembro, do réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro.
As solicitudes deberán entrar antes das 24.00 horas do día 14 de maio.
5. Información sobre a selección.
A listaxe de persoas seleccionadas poderase consultar na páxina web da EGAP, así como nos teléfonos 881 99 72 51/ 981 54 62 41/ 981 54 62 39 do Servizo de Estudos, Investigación e Publicacións da escola, que atenderán calquera outra petición de información.
Santiago de Compostela, 5 de maio de 2015
RESOLUCIÓN do 8 de maio de 2015 pola que se dá publicidade á resolución de concesión das axudas de apoio ás iniciativas abertas de difusión, cofinanciadas polo Fondo Social Europeo no marco do programa operativo FSE Galicia 2007-2013.
Instituto Galego de Promoción Económica — III. Outras disposicións — 11/05/2015

Mediante Resolución do 19 de decembro de 2014 publicouse o acordo do Consello de Dirección do Instituto Galego de Promoción Económica que aprobou as bases reguladoras das axudas de apoio ás iniciativas abertas de difusión, cofinanciadas polo Fondo Social Europeo no marco do programa operativo FSE Galicia 2007-2013 (DOG núm. 248, do 29 de decembro) e procedeuse a súa convocatoria en réxime de concorrencia competitiva para o ano 2015.
As ditas bases establecen no seu artigo 10.6 que, con carácter xeral, non se enviarán notificacións individuais da resolución, e que a notificación individual se substituirá pola publicación no
Diario Oficial de Galicia
e na páxina web do Igape, no enderezo www.tramita.igape.es , ao cal se remitirá desde o texto publicado no DOG.
Na súa virtude e de conformidade coas facultades que teño conferidas,
Primeiro. Anunciar a publicación do texto completo da Resolución do 8 de maio de 2015 de concesión das axudas do Igape de apoio ás iniciativas abertas de difusión cofinanciadas polo Fondo Social Europeo no marco do programa operativo FSE Galicia 2007-2013, no enderezo www.tramita.igape.es (epígrafe «Consulta de resolucións definitivas» http://www.igape.es/gl/oficina-virtual/resolucions-definitivas).
Esta liña de axudas está cofinanciada polo Fondo Social Europeo nun 80 %, no marco do programa operativo FSE Galicia 2007-2013 eixe 1, tema prioritario 63, polo que a concesión desta axuda supón que o beneficiario acepta ser incluído na lista pública de beneficiarios prevista nos artigos 6 e 7.2.d) do Regulamento (CE) nº 1828/2006 da Comisión, do 8 de decembro de 2006. Así mesmo, o beneficiario deberá cumprir as obrigas de información e publicidade comunitaria establecidas nos artigos 8 e 9 do Regulamento (CE) nº 1828/2006 da Comisión, do 8 de decembro de 2006, e no artigo 1, números 1) e 2) do Regulamento (CE) nº 846/2009 da Comisión, do 1 de setembro de 2009.
Segundo. A Resolución do 8 de maio de 2015 esgota a vía administrativa e contra ela poderá interpoñerse recurso contencioso-administrativo ante os xulgados do contencioso-administrativo de Santiago de Compostela, no prazo de dous meses contados a partir do día seguinte ao da publicación desta resolución no
Diario Oficial de Galicia
. Non obstante, previamente poderá interpoñer un recurso de reposición ante a persoa titular da Dirección Xeral do Igape, dentro do prazo dun mes contado a partir do día seguinte ao da publicación desta resolución no DOG.
Santiago de Compostela, 8 de maio de 2015
ORDE do 8 de abril de 2015 pola que se declara de utilidade pública unha asociación inscrita no Rexistro Central de Asociacións da Comunidade Autónoma de Galicia.
Vicepresidencia e Consellería de Presidencia, Administracións Públicas e Xustiza — III. Outras disposicións — 18/05/2015

Por iniciativa das correspondentes asociacións, poderán ser declaradas de utilidade pública aquelas que reúnan os requisitos establecidos no artigo 32 da Lei orgánica 1/2002, do 22 de marzo, reguladora do dereito de asociacións.
O Decreto 157/2008, do 10 de xullo, sobre asunción de funcións da Administración do Estado traspasadas á Comunidade Autónoma de Galicia, mediante o Real decreto 1080/2008, do 30 de xuño, en materia de declaración de utilidade pública de asociacións, asigna estas funcións á Consellería de Presidencia, Administracións Públicas e Xustiza, e establece que será competente para resolver o procedemento de declaración de utilidade pública a persoa titular da Consellería de Presidencia, Administracións Públicas e Xustiza, logo da instrución do procedemento polo órgano correspondente.
Logo de solicitude da asociación, foi instruído o expediente de conformidade co previsto no Real decreto 1740/2003, do 19 de decembro, sobre procedementos relativos a asociacións de utilidade pública, e nel consta a documentación e os informes previstos na citada norma.
De conformidade co informe favorable de declaración de utilidade pública emitido polo instrutor do expediente,
Declarar de utilidade pública a seguinte asociación:
Asociación Fenilcetonúrica y otros Trastornos Metabólicos de Galicia (Asfega), inscrita no Rexistro Central de Asociacións co número 2005/8374-1.
Contra esta orde, que pon fin á vía administrativa, pódese interpor recurso contencioso-administrativo ante a sala correspondente do Tribunal Superior de Xustiza de Galicia, no prazo de dous meses, de conformidade co disposto na Lei 29/1998, do 13 de xullo, reguladora da xurisdición contencioso-administrativa, e poderase interpoñer con carácter potestativo recurso de reposición ante o mesmo órgano que ditou o acto, no prazo dun mes, segundo o disposto na Lei 30/1992, do 26 de novembro, de réxime xurídico das administracións públicas e do procedemento administrativo común.
Santiago de Compostela, 8 de abril de 2015
RESOLUCIÓN do 22 de abril de 2015, da Intervención Xeral da Comunidade Autónoma e da Dirección da Axencia Tributaria de Galicia, pola que se acorda a anulación e baixa en contabilidade de todas aquelas liquidacións que se encontren en período executivo e das cales resulte unha débeda pendente de recadar por importe inferior a tres euros.
Consellería de Facenda — III. Outras disposicións — 11/05/2015

O artigo 2 da Orde do 22 de decembro de 2005, que desenvolve o artigo 23.5º do texto refundido da Lei de réxime financeiro e orzamentario de Galicia, aprobado polo Decreto lexislativo 1/1999, do 7 de outubro, en canto á anulación e baixa en contabilidade de determinadas débedas, prevé a anulación e baixa en contabilidade de todas aquelas liquidacións que se encontren en período executivo e das cales resulte unha débeda pendente de recadar inferior a tres euros.
En virtude do exposto, a Intervención Xeral da Comunidade Autónoma de Galicia e a Dirección da Axencia Tributaria de Galicia teñen a ben establecer o seguinte:
Disposición única
Anulación e baixa en contabilidade de todas aquelas liquidacións que se encontren en período executivo das cales resulte una débeda pendente de recadar por importe inferior a tres euros.
Primeiro. Anularanse e daranse de baixa en contabilidade todas aquelas liquidacións practicadas pola Axencia Tributaria de Galicia das cales resulte unha débeda pendente en período executivo por importe inferior a tres euros. Para tal efecto, o Centro Informático para a Xestión Tributaria, Económico-Financeira e Contable (Cixtec) desenvolverá a aplicación informática que permita a baixa en conta das referidas liquidacións.
Segundo. Anularanse e daranse de baixa en contabilidade todas aquelas liquidacións practicadas polos órganos da Administración xeral da Xunta de Galicia, entidades públicas instrumentais e demais entes públicos, cuxa competencia de recadación en período executivo teñan asumida os órganos de recadación da Axencia Tributaria de Galicia e das cales resulte una débeda pendente de recadar en período executivo inferior a tres euros. O Centro Informático para a Xestión Tributaria, Económico-Financeira e Contable (Cixtec) executará a aplicación informática que permite a baixa en conta das referidas liquidacións.
Como resultado do proceso anterior, as delegacións da Axencia Tributaria de Galicia obterán do Cixtec e remitirán ao respectivo órgano que practicou a xestión unha relación das que fosen anuladas de acordo cos criterios establecidos.
Disposición transitoria
As actuacións previstas nesta resolución efectuaranse en relación coas liquidacións das cales resulte unha débeda pendente de recadar en período executivo inferior a tres euros en 31 de decembro de 2014.
Disposición derradeira
Esta resolución entrará en vigor o día seguinte ao da súa publicación no
Diario Oficial de Galicia
.
Santiago de Compostela, 22 de abril de 2015
RESOLUCIÓN do 16 de abril de 2015 pola que se publica o estado de execución do orzamento da Comunidade Autónoma e as súas modificacións e a situación da tesouraría e movementos por operacións orzamentarias e extraorzamentarias correspondentes ao cuarto trimestre de 2014.
Consellería de Facenda — III. Outras disposicións — 11/05/2015

De acordo co previsto no artigo 117 do texto refundido da Lei de réxime financeiro e orzamentario de Galicia, aprobado polo Decreto lexislativo 1/1999, do 7 de outubro, dáselle publicidade ao estado de execución do orzamento da Comunidade Autónoma e as súas modificacións e á situación de tesouraría e movementos por operacións orzamentarias e extraorzamentarias correspondentes ao cuarto trimestre de 2014 que figuran como anexo a esta resolución.
Santiago de Compostela, 16 de abril de 2015
RESOLUCIÓN do 30 de abril de 2015 pola que se convocan as xornadas Violencia de xénero e seguridade pública: avances e retos nunha loita polos dereitos das vítimas.
Academia Galega de Seguridade Pública — III. Outras disposicións — 11/05/2015

Dentro do programa anual de actividades para o ano 2015 da Academia Galega de Seguridade Pública (Agasp), aprobado polo Consello Reitor deste organismo o 23 de decembro de 2014, en colaboración coa Secretaría Xeral de Igualdade da Xunta de Galicia, convócanse unhas xornadas de formación, comunicación, cooperación e colaboración en materia de violencia de xénero, conforme as seguintes bases:
Primeira. Destinatarios/as
Estas xornadas están dirixidas ao persoal das forzas e corpos de seguridade pública e emerxencias que traballan en Galicia, así como todos aqueles profesionais vinculados coa materia obxecto de debate e demais interesados en xeral.
Segunda. Desenvolvemento da actividade
• Lugar: Academia Galega de Seguridade Pública.
• Datas: 3, 4 e 5 de xuño de 2015.
• Horario: das 10.00 ás 19.30 horas, os días 3 e 4 de xuño, e das 10.00 ás 14.00 horas, o día 5 de xuño.
• Número de prazas: ilimitado.
• Horas lectivas: 20.
• Contido:
1. A Lei orgánica integral contra a violencia de xénero.
2. Violencia de xénero: unha aproximación multidisciplinar.
3. A tutela procesual e penal da vítima de violencia de xénero.
4. Ampliando o concepto de violencia de xénero: violencia sexual, acoso físico (
stalking
),
sexting
, trata de seres humanos.
5. Valoración do risco e actuación das forzas e corpos de seguridade ante a violencia de xénero.
6. Violencia de xénero en suxeitos especialmente vulnerables: prostitución, discapacidade intelectual, inmigración.
7. Variables psicosociais e estratexias de intervención en violencia de xénero.
8. Violencia de xénero e xustiza restaurativa.
9. Operadores xurídicos ante a violencia de xénero.
10. Intervención con homes violentos coas súas parellas.
Terceira. Solicitudes
1. O persoal que desexe participar nestas xornadas deberá cubrir o formulario de matrícula telemática dispoñible na páxina web da Agasp (htpp://agasp.xunta.es ), non se admitirá ningunha outra forma ou modelo de solicitude.
2. A falsidade ou ocultación de datos esenciais para a selección das persoas dará lugar á exclusión automática da xornada, así como á imposibilidade de participar en ningún outro curso durante o prazo dun ano computado desde o momento en que se detecte este feito.
3. O prazo de presentación de solicitudes será de quince (15) días naturais desde a publicación desta resolución no DOG.
Cuarta. Admisión
A Agasp publicará na súa páxina web a relación das persoas seleccionadas para participar no curso, cunha antelación mínima de cinco (5) días naturais da data de inicio.
Quinta. Asistencia
Obrigatoria.
A Estrada, 30 de abril de 2015
RESOLUCIÓN do 4 de maio de 2015, da Secretaría Xeral para o Deporte, pola que se acorda o plan de auditorías das contas anuais de 2014 das federacións deportivas galegas.
Vicepresidencia e Consellería de Presidencia, Administracións Públicas e Xustiza — III. Outras disposicións — 11/05/2015

Consonte o establecido no artigo 57.1 da Lei 3/2012, do 2 de abril, do deporte de Galicia, a Administración deportiva autonómica poderá solicitar auditorías dos documentos oficiais que compoñen a contabilidade das federacións deportivas autonómicas. Na liña da referida previsión, o artigo 37.2 do Decreto 85/2014, do 3 de xullo, polo que se aproba o regulamento do Rexistro de Entidades Deportivas de Galicia, recolle que deberán presentar ao Rexistro «(...) un informe de auditoría das súas contas anuais aquelas federacións deportivas galegas que resulten obrigadas conforme o plan de auditorías aprobado pola Administración deportiva autonómica a inicios de cada exercicio. Anualmente incorporarase ao plan unha porcentaxe de federacións, de forma que, cada catro anos, todas presenten o dito informe».
Segundo as referidas previsións, anualmente a Secretaría Xeral para o Deporte vén aprobando plans de auditorías das federacións deportivas para o depósito dos referidos informes no Rexistro de Entidades Deportivas de Galicia, polo que se debe proceder á preceptiva aprobación do plan correspondente ao exercicio 2014.
Por tanto, en uso das facultades que teño atribuídas pola lexislación vixente de aplicación,
Único. Aprobación do plan de auditorías das contas anuais 2014 das federacións deportivas galegas
Deberán presentar ante o Rexistro de Entidades Deportivas de Galicia informe de auditoría das contas anuais de 2014, antes do 30 de setembro deste ano, as federacións deportivas galegas de actividades subacuáticas, bádminton, béisbol e sofbol, halterofilia, montañismo, motonáutica, taekwondo, petanca, hípica, remo, salvamento e socorrismo, xadrez, hóckey, así como as federacións deportivas que no 2014 percibiron máis de 125.000 euros en execución do convenio de colaboración subscrito coa Secretaría Xeral para o Deporte, isto é, atletismo, automobilismo, baloncesto, ciclismo, fútbol, fútbol sala, natación, péntatlon moderno e tríatlon, piragüismo e vela.
Santiago de Compostela, 4 de maio de 2015
RESOLUCIÓN do 30 de abril de 2015, da Dirección Xeral de Comercio, pola que se dá publicidade á solicitude formulada pola Cámara Oficial de Comercio, Industria e Navegación de Vigo, a Cámara Oficial de Comercio, Industria e Navegación de Vilagarcía de Arousa e a Cámara Oficial de Comercio, Industria e Navegación de Pontevedra para a súa fusión.
Consellería de Economía e Industria — III. Outras disposicións — 12/05/2015

De conformidade co previsto no artigo 11.2 da Lei 5/2004, do 8 de xullo, de cámaras oficiais de comercio, industria e navegación de Galicia, acórdase dar publicidade á solicitude presentada pola Cámara Oficial de Comercio, Industria e Navegación de Vigo, a Cámara Oficial de Comercio, Industria e Navegación de Vilagarcía de Arousa e a Cámara Oficial de Comercio, Industria e Navegación de Pontevedra para a súa fusión nunha cámara única.
A devandita solicitude foi aprobada por acordo adoptado o 25 de marzo de 2015 polo Pleno da Cámara Oficial de Comercio, Industria e Navegación de Vigo, por acordo adoptado o 25 de marzo de 2015 polo Pleno da Cámara Oficial de Comercio, Industria e Navegación de Vilagarcía de Arousa e por acordo adoptado o 24 de abril de 2015 polo Pleno da Cámara Oficial de Comercio, Industria e Navegación de Pontevedra.
Santiago de Compostela, 30 de abril de 2015
RESOLUCIÓN do 30 de abril de 2015 pola que se dá publicidade ás axudas concedidas, ao abeiro da Resolución do 18 de decembro de 2014 pola que se establecen as bases reguladoras para a concesión, en réxime de concorrencia non competitiva, das subvencións a concellos declarados municipios turísticos, para a contratación de persoal nas oficinas de turismo nos meses de xuño, xullo, agosto e setembro do ano 2015.
Axencia Turismo de Galicia — III. Outras disposicións — 12/05/2015

En cumprimento do disposto no artigo 15.1 da Lei 9/2007, do 13 de xuño, de subvencións de Galicia, e no artigo 13.4 da Lei 4/2006, do 30 de xuño, de transparencia e boas prácticas na Administración pública galega, así como nos artigos 10.1, 10.2 e 20 das bases reguladoras da convocatoria,
Facer público no
Diario Oficial de Galicia
e na páxina web da Axencia Turismo de Galicia (http://turismo.xunta.es// ) o resultado do proceso de concesión das subvencións previstas con cargo á aplicación orzamentaria 04.A2.761A.460.0, crédito orzamentario 250.000 €, que figuran no anexo I desta resolución, por rigurosa orde de incoación dos expedientes, concedidas ao abeiro da Resolución do 18 de decembro de 2014 pola que se establecen as bases reguladoras para a concesión, en réxime de concorrencia non competitiva, das subvencións a concellos declarados municipios turísticos, para a contratación de persoal nas oficinas de turismo nos meses de xuño, xullo, agosto e setembro para o ano 2015.
Facer público no
Diario Oficial de Galicia
e na páxina web da Axencia Turismo de Galicia (http://turismo.xunta.es// ) o esgotamento do crédito e, en consecuencia, a inadmisión dos expedientes instruídos con posterioridade ao dito esgotamento, que figuran no anexo II desta resolución.
Santiago de Compostela, 30 de abril de 2015
CORRECCIÓN de erros. Orde do 27 de marzo de 2015 pola que se establecen as bases do programa Deseñando o teu futuro, e se procede á súa convocatoria para o ano 2015.
Consellería de Traballo e Benestar — III. Outras disposicións — 13/05/2015

Advertidos erros na devandita orde, publicada no
Diario Oficial de Galicia
núm. 67, do venres 10 de abril de 2015, cómpre facer as seguintes correccións:
Na páxina 13788, artigo 8.2.B), onde di «b) Documentación que acredite o cumprimento da obriga de remisión ao Consello de Contas das contas xerais do último exercicio.», debe dicir: «b) Certificación do/a secretario/a de ter remitido ao Consello de Contas de Galicia as contas do último exercicio da entidade local.»
E na páxina 13803, disposición adicional terceira, onde di: «A concesión das axudas e subvencións previstas para o ano 2015 nesta orde estará suxeita á existencia de crédito orzamentario. Se é o caso, e de acordo co disposto no artigo 31.4 da Lei 9/2007, do 13 de xuño, de subvencións de Galicia, publicarase mediante resolución da persoa titular da Dirección Xeral de Traballo e Economía Social o esgotamento das partidas orzamentarias asignadas.», debe dicir: «A concesión das axudas e subvencións previstas para o ano 2015 nesta orde estará suxeita á existencia de crédito orzamentario.»
RESOLUCIÓN do 5 de maio de 2015, da Secretaría Xeral para o Deporte, pola que se dá publicidade aos convenios de colaboración subscritos por esta secretaría no primeiro cuadrimestre do ano 2015.
Vicepresidencia e Consellería de Presidencia, Administracións Públicas e Xustiza — III. Outras disposicións — 13/05/2015

O artigo 11 da Lei 4/2006, do 30 de xuño, de transparencia e de boas prácticas na Administración pública galega (DOG número 136, do 14 de xullo), impón a cada consellería da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para lle dar cumprimento a esa obriga,
Artigo único.
Dar publicidade á relación de convenios de colaboración subscritos pola Secretaría Xeral para o Deporte durante o primeiro cuadrimestre do ano 2015, que se incorpora como anexo a esta resolución.
Santiago de Compostela, 5 de maio de 2015
RESOLUCIÓN do 7 de maio de 2015, da Secretaría Xeral Técnica da Consellería de Sanidade, pola que se dá publicidade aos convenios de colaboración subscritos por esta consellería e polo Servizo Galego de Saúde no primeiro cuadrimestre do ano 2015.
Consellería de Sanidade — III. Outras disposicións — 19/05/2015

O artigo 11 da Lei 4/2006, do 30 de xuño, de transparencia e boas prácticas na Administración pública galega (DOG núm. 136, do 14 de xuño), impón a cada consellería da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para cumplir esa obriga, por medio da presente resolución dáselle publicidade á relación dos convenios subscritos pola Consellería de Sanidade e polo Servizo Galego de Saúde nos meses de xaneiro, febreiro, marzo e abril do ano 2015 que se incorpora como anexo a esta resolución.
Santiago de Compostela, 7 de maio de 2015